**15.11.2022.**

**E-pasta nosaukums**

Slimību profilakses un kontroles centra vēstule par vakcināciju pret gripu

**E-pasta teksts**

|  |  |
| --- | --- |
| Datums skatāms laika zīmogā. Nr. 1-8.1.3/2022/1575 | Latvijas Ģimenes ārstu asociācija  Latvijas Lauku ģimenes ārstu asociācija  Latvijas Pediatru asociācija  **Zināšanai:**  Nacionālajam veselības dienestam  Latvijas Republikas Veselības ministrijai |

***Par vakcināciju pret gripu***

Slimību profilakses un kontroles centrs (turpmāk – Centrs) informē, ka ar 2022. gada 21. novembri vakcinācijas iestādēm ir iespēja paplašināt vakcinējamo iedzīvotāju grupas ar valsts apmaksātu pretgripas vakcīnu, iekļaujot bērnus vecumā līdz 17 gadiem (ieskaitot) un personas vecumā 50 gadi un vairāk. Grupu paplašināšana notiek vakcinācijas iestādes rīcībā esošā valsts apmaksātas pretgripas vakcīnas daudzuma ietvaros un līdz ar to ir atkarīga no vakcīnas pieejamības katrā iestādē.

            Informējām, ka prioritāri, joprojām ir vakcinējamas personas, kuras ir minētas Ministru kabineta 2000. gada 26. septembra noteikumu Nr. 330 “Vakcinācijas noteikumi” 44.1 punktā [[1]](#footnote-1).

Centrs vērš Jūsu uzmanību, ka viss valsts apmaksāts pretgripas vakcīnas daudzums ir sadalīts vakcinācijas iestādēm novembra kārtējā pasūtījuma ietvaros, tāpēc vairs nav iespējams nodrošināt pretgripas vakcīnas pasūtījumu izpildi, t. sk. ārpuskārtas.

Direktore Iveta Gavare

Linda Krauze 67387670

linda.krauze@spkc.gov.lv

1. <https://likumi.lv/ta/id/11215-vakcinacijas-noteikumi> [↑](#footnote-ref-1)